10 
(ét Eksemplar drevet paa Land i Grindavik d. 7. Marts 1905). 
Da denne Fisk før kun var kendt i et enkelt Eksemplar fra Corn- 
walls Kyst, og senere, saavidt jeg ved, ikke er fundet andre Steder, 
saa synes jeg, at der er god Grund til at give en nærmere Be- 
skrivelse af det islandske Eksemplar, ledsaget af en Afbildning af 
dette, saa meget desto mere, som Ginthers Beskrivelse af Arten, 
saa vel som Day's Afbildning") af Typeeksemplaret er baseret paa 
det (ifølge Day daarlig) udstoppede Skind af Fisken, som vistnok 
endnu opbevares i British Museum. 
Beskrivelse: 
Legemsform. Denne Fisk, som hører til Stromateidernes 
Familie, har, ligesom andre af denne lille Families Medlemmer, et 
højt og stærk sammentrykt, elliptisk Legeme. Dens Totallængde 
(regnet til Spidsen af de længste Halefinnestraaler) er 445 mm. 
Legemet har sin største Højde, 110 mm. ved Gattet; Forholdet 
imellem Legemets Højde og Længde bliver saaledes omtrent 1: 4. 
Legemets største Tykkelse, 32 mm., findes lige bagved Øjnene. 
Hovedets Længde er 80 mm., og gaar saaledes 5"/2 Gang op i 
Totallængden. Halen er paa sit smalleste Sted 22 mm. høj, eller 
1/5 Del af Legemets største Højde. Gattet er beliggende omtrent 
midt imellem Snudespidsen og Halefinnens Rod. Andre Dimen- 
sioner vil ses af nedenstaaende Udmaalinger. 
Hovedet er kort og højt; dets største Højde er omtrent ?/4 
af dets Længde. Snuden meget kort og afrundet, med stærkt kon- 
veks Profil; dens Længde er omtrent lig med Øjets Diameter. 
Underkæben rækker næsten lige saa langt frem som Overkæben. 
Øjnene er store og omgivne af en temmelig bred, radiært rynket 
Hudfold. Øjeaabningen er cirkelrund, og dens Diameter gaar om- 
trent 41/2 Gang op i Hovedets Længde, — Det bageste Næsebor 
har sin Plads omtrent midt imellem Øjet og Snudespidsen og er 
skilt fra det forreste ved en meget smal Hudbro. — Forgælle- 
laagets Bagrand er stærkt buet og af finneagtigt Udseende, idet 
1) F. Day: The Fishes i Great Britain and Ireland, 1880—84. vol. I, 
8. 110—111, Pl. XL. 
